b'\n_START_ARTICLE_\nFerdinand von Bubna und Littitz\n_START_SECTION_\n\xc5\xbdivljenjepis\n_START_PARAGRAPH_\nLeta 1784 je vstopil v avstrijsko voja\xc5\xa1ki slu\xc5\xbebo in se v letih 1788\xe2\x88\x9290 boril proti Turkom in v letih 1792-97 proti Francozom._NEWLINE_Leta 1799 je bil povi\xc5\xa1an v majorja in pozneje generaladjutanta nadvojvode Karla Avstrijskega. Od leta 1805 je bil kot polkovnik zaposlen na Kriegsministerium. Kot generalmajor in predsednik voja\xc5\xa1kega oddelka v Hofkriegsrat je leta 1805 sodeloval vbitki pri Austerlitzu pod poveljstvom vojvode liechtensteinskega._NEWLINE_Leta 1809 je bil povi\xc5\xa1an v podmar\xc5\xa1ala ter med janurjem in avgustom 1813 je spremljal vojvodo Karla zu Schwarzenberga v Parizu. Nato je postal poveljnik 2. lahke divizije in se udele\xc5\xbeil bojev proti Francozom; tako je prodrl vse do Lyona._NEWLINE_Po zaklju\xc4\x8dku kampanje je bil imenovan za generalnega guvernerja Savoje, Piemonta in Nice. Po Napoleonovi vrnitvi marca 1815 je postal poveljnik 2. korpusa Armade Italije, ki je bila pod poveljstvom mar\xc5\xa1ala Frimonta._NEWLINE_Leta 1818 je postal vrhovni poveljnik Lombardije. Med piemontsko vstajo leta 1821 je brez ukaza od\xc5\xa1el v Piemont in v petih dneh zatrl vstajo._NEWLINE_Umrl je 5. junija 1825 v Mailandu.'